Panda GateDefender Performa, vysokovýkonné SCM (Secure Content Management) zariadenie od spoločnosti Panda Software, obdržal certifikát Gateway Antivirus Detection od ICSA Labs, nezávislej divízie Cybertrust.
Certifikát Gateway Antivirus Detection sa udeľuje za úspešný test zameraný na účinnosť bezpečnostného riešenia pri ochrane pred prienikom škodlivých kódov do siete. Pri teste sa používajú škodlivé kódy z WildList-u1, pričom sa sleduje nielen schopnosť detekovať a eliminovať ich, ale aj ďalšie aspekty, ako napríklad vytváranie hlásení o detekovaných útokoch alebo stave bezpečnosti v sieti.
Riešenie spoločnosti Panda Software detekovalo 100 % škodlivých kódov použitých v teste v reálnom čase, a to bez falošných hlásení. Ukázala sa aj jeho schopnosť generovať hlásenia o pokusoch o sieťové útoky a poskytnúť správcovské funkcie potrebné pre správu ochrany.
Certifikáty ICSA Labs, nezávislej divízie Cybertrust, popredného "strážneho psa" v odvetví, je pre používateľov garanciou kvality, keďže ICSA Labs potvrdzujú účinnosť riešenia v poskytovaní ochrany korporátnych sietí.
Panda GateDefender Performa je vysoko škálovateľné zariadenie, ktoré vďaka optimalizovanej integrácii softvéru a špecializovaného výkonného hardvéru blokuje vírusy, červy, trojany, bots, cielené útoky, spam a nevhodný obsah ešte pred vstúpom do firemného prostredia. Myšlienka "pripoj sa a zabudni" zaisťuje zrozumiteľnosť a jednoduchosť a úplná a neustále aktualizovaná ochrana robia z Panda GateDefender Performa silné riešenie s nízkymi celkovými vlastníckymi nákladmi. Je dostupný v troch modeloch a má vlastný systém vyvažovania záťaže, vďaka čomu sa vie prispôsobiť potrebám všetkých spoločností, od malých a stredne veľkých podinikov po veľké spoločnosti či ISP.
Panda GateDefender Performa blokuje hlavné vonkajšie hrozby vo vstupnom bode internej siete. Obsahuje aj neustále sa aktualizujúci filter adries, ktorý umožňuje odľahčiť sieť od zbytočnej prevádzky. Výsledkom je ochrana pred poklesom efektivity.Okrem toho, návratnosť investícií je ešte väčšia, pretože je potrebné započítať aj čas, ktorý ušetria správcovia sietí, keďže Panda Gatefender Performa sa inštaluje rýchlo a ľahko v module transparentného bridžu bez potreby konfigurovať alebo presmerovať sieťovú prevádzku, čím zaisťuje okamžitú ochranu pred škodlivými kódmi a spamom a filtrovanie obsahu webu. Správu všetkých pripojených zariadení je možné centralizovať vďaka podpore SNMP správ.
Panda GateDefender Performa: vlastnosti
Panda GateDefender Performa kontroluje šesť najčastejšie používaných protokolov (HTTP, FTP, SMTP, POP3, IMAP4 a NNTP) a dokáže transparentne spracovať až 350 správ za sekundu v SMTP a 170Mbps v HTTP prevádzke. Databáza škodlivých kódov sa aktualizuje automaticky každých 90 minút. Zariadenie v sebe spája proaktívnu a reaktívnu ochranu, pričom využíva neustále sa aktualizujúcu databázu vírusov a silný heuristický modul, ktorý vyhľadáva hrozby, ktoré zatiaľ neboli katalogizované. Správa sa realizuje prostredníctvom web konzoly a je možná aj na diaľku z akéhokoľvek počítača cez HTTPS.
Kompletné informácie o vlastnostiach Panda GateDefender Performa sú dostupné na:http://www.pandasoftware.com/gatedefender
O ICSALabs
ICSA Labs, nezávislá divízia Cybertrust Corporation, poskytuje neutrálne testovanie a certifikáciu bezpečnostných produktov, ktoré prebieha neutrálne na výrobcoch. Testy a certifikácie podstupujú v ICSALabs stovky popredných svetových výrobcov bezpečnostných produktov. Koncoví používatelia bezpečnostných technológií sa spoliehajú na ICSALabs, aby ako autorita stanovili a použili objektívne testy a kritériá certifikácie pre hodnotenie súladu a spoľahlivosti. ICSALabs testujú produkty v kľúčových technologických kategóriách, ako antivírus, firewall, IPSec VPN, kryptografia, detekcia prienikov prevencia, PC firewall, bezpečnosť obsahu, SSL-VPN a Wireless LAN. Viac informácií o ICSALabs: http://www.icsalabs.com
O Panda Software
Uistite sa, že váš počítač je bez vírusov, spyware a ďalších hrozieb Internetu a vyskúšajte bezplatný online skener Panda ActiveScan: http://www.activescan.com
Panda Software (www.pandasoftware.com ) je na Slovesnku zastúpená spoločnsoťou proNETIX spol. s r.o Je popredným vývojárom a poskytovateľom integrovaných bezpečnostných riešení pre boj proti vírusom, hackerom, trojanom, spyware, phishingu, spamu a ďalších internetovým hrozbám. Vďaka revolučným technológiám TruPrevent poskytujú inovatívne riešenia Panda Software vyššiu návratnosť investícií a klientov chránia aj pred novými hrozbami, ktoré zatiaľ neboli identifikované. PandaLabs spoločnosti Panda Software sú najrýchlejším laboratóriom v odvetví, ktoré klientom poskytuje aktualizácie a svoje služby ponúka 24 hodín denne po celý rok.
Panda Software poskytuje aj bezpečnostné riešenia centrálnej správy, ktoré chránia servery a brány a všetky sieťové vstupné body, čím zabezpečuje priamu a vysoko efektívnu líniu obrany pred hrozbami Internetu pre veľké organizácie, malé a stredné firmy a bežných používateľov. Riešenia Panda Software sú podporené tímami odbornej technickej podpory vo všetkých krajinách, v ktorých je spoločnosť prítomná. Služby technickej podpory sú k dispozícii 24 hodín denne, sedem dní v týždni.
Pre viac informácií a skúšobné verzie riešení Panda Software navštívte našu webovú stránku: http://www.pandasoftware.sk